Scenariul cel mai favorabil: În etapa a doua de vaccinare vom avea 40.000 de imunizări pe zi, cu tot cu rapel.
Campania de vaccinare împotriva COVID este un succes, spune Klaus Iohannis. La începutul campaniei de vaccinare Cîțu și Gheorghiță promiteau peste 100.000 de imunizări pe zi. În cel mai bun caz, recunoaște Gheorghiță, și în etapa a doua vor fi 40.000 de imunizări la 24 de ore, cu tot cu rapel.
Campania de vaccinare împotriva COVID este un succes. Îți spune asta președintele Iohannis. Însă mai bine nu cere date concrete care să-ți dovedească asta, pentru că o să vezi cât de mult se încurcă în cifre cei care gestionează campania de imunizare.Facem o listă lungă cu lucrurile pe care nu le știm despre logistica din spatele vaccinării. Este mai simplu așa, decât să răspundem la întrebări clare, concrete despre cum stau lucrurile cu vaccinul, pe baza datelor oferite de cei care au grijă să ne întoarcem la o viață normală.Dacă l-ai crezut pe Cîțu când ți-a spus că se vor face 100.000 de imunizări pe zi sau pe Gheoghiță când ți-a vorbit de 150.000, să știi că te-au mințit. Au calculat prost și acum rectifică. În cel mai bun caz, recunoaște Gheorghiță, și în etapa a doua vor fi 40.000 de imunizări la 24 de ore. Cu tot cu rapel.Necunoscutele campaniei de vaccinare se înmulțescDe ce rămânem la 16-17.000 de imunizări pe zi, când Cîțu și Gheorghiță au vorbit despre 100-150.000 pe zi?De ce profesorii nu sunt prioritari la vaccinare dacă vrem să redeschidem școlile?Câți medici și asistenți avem, de fapt, în România și câți se vaccinează?Dacă resursa umană este o problemă, cum spune Gheorghiță, de ce nu apelează la sectorul privat de sănătate?Când ne reluăm viața normală?Și cine și cum ne garantează dreptul la sănătate?